Køge, 1. marts 2019

**Forslag til generalforsamlingen den 28. marts 2019**

**Bestyrelsen i FirmaIdræt Køge foreslår ændring i foreningens vedtægter:**

**§ 1.1**

**Nuværende:**

Foreningens navn er FirmaIdræt Køge.

Initialer: FIK

***Ændres til:***

*Foreningens navn er Firmaidræt Køge.*

*Initialer: FIK*

***§ 3.2 ny:***

*Det er FIKs formål at tilbyde alle arbejdspladser, familier og andre*

*interesserede mulighed for at dyrke aktiviteter samt med udgangspunkt i*

*aktiviteterne at udvikle medlemmernes evne og lyst til at engagere sig og*

*tage medansvar i foreningen og det lokale samfund.*

**§ 5.1**

**Nuværende**

Foreningen, der er åben for alle, optager personer, der er hjemmehørende i Køge Kommune og omegn.

**Ændres til**

*Foreningen er åben for alle, der tilslutter sig foreningens formål og vedtægter.*

**§5.2**

**Nuværende**

**Slettes**

***§5.2 Ny***

*En person er medlem, når der er betalt kontingent jf. § 16. (gammel § 5.5)*

**§ 5.3**

**Nuværende**

Bestyrelsen kan efter ansøgning optage virksomheder og andre fællesskaber efter særlige retningslinjer vedtaget af bestyrelsen. Dette benævnes *Firmamedlemsskab.*

***Slettes***

**§ 5.3**

***Ændres til:***

*Som passive medlemmer optages personer, der ønsker at støtte foreningens formål. Passive medlemmer har møderet men ikke stemmeret på generalforsamlingen. Dog undtaget valgte medlemmer i bestyrelse og udvalg (gammel § 5.6).*

**§ 5.4**

**Nuværende**

Et Firmamedlemskab giver det enkelte medlem nedenstående rettigheder og pligter:

1. Der betales for deltagelse i de enkelte aktiviteter. Deltageren skal legitimere sit tilhørsforhold.
2. Firmamedlemskab giver møderet på generalforsamlingen. Stemmeret opnås ved deltagelse i en aktivitet.

**Slettes**

**§ 5.5 slettes**

*Er blevet til § 5.2*

**§ 5.6 slettes**

*Er blevet til 5.3*

**§ 16.1**

**Nuværende**

Kontingent for de enkelte aktiviteter fastsættes hvert år af bestyrelsen efter samråd med aktivitetsudvalgene.

**Ændres til**

*Kontingent besluttes hvert år af generalforsamlingen efter indstilling af bestyrelsen.*

**§16.3**

**Nuværende**

Kontingent for passive medlemmer fastsættes hvert år på generalforsamlingen efter indstilling fra bestyrelsen.

***Slettes***

***Nuværende §16.4 ændres til 16.3***

Alle kontingenter til foreningen er forfaldne ved præsentationen.

**§ 18.2 Ny**

*Den eller de ekskluderede kan forlange deres sag behandlet på førstkommende ordinære generalforsamling, hvortil de har adgang under sagens behandling. En anmodning herom skal indsendes til bestyrelsen indenfor den i § 7.3. fastsatte frist for indsendelse af forslag. Generalforsamlingen har den endelige afgørelse.*

**§ 22.2**

**Nuværende**

Såfremt der efter en opløsning skulle findes overskydende midler, skal disse overføres til almennyttige idrætslige- og/eller fritidsformål. Hvortil besluttes af generalforsamlingen.

***Ændres til***

*Hvis der efter en opløsning skulle findes overskydende midler, skal disse overføres til almennyttige idrætslige- og/eller fritidsformål i Køge Kommune.*

*Hvortil besluttes af generalforsamlingen*.

På bestyrelsens vegne

Finn Nielsen